Nr. C 197/6 De Europæiske Fællesskabers Tidende 31.7.82 
II 
(Forberedende retsakter) 
KOMMISSION 
Udkast til Rådets resolution vedrørende lempelse af personkontrollen af medlemssta­
ternes borgere ved passage af fællesskabets indre grænseovergange 
(Meddelelse til Rådet fra Kommissionen den 9. juli 1982) 
RÅDET FOR DE EUROPÆISKE 
FÆLLESSKABER, 
som henviser til: 
traktaten om oprettelse af Det europæiske økono­
miske Fællesskab, 
det af Kommissionen forelagte udkast, 
udtalelse fra Europa-Parlamentet af ..., 
og 
som tager følgende i betragtning: 
— at stats- og regeringscheferne på et møde i Paris 
den 9. og 10. december 1974 anmodede om, at 
mulighederne for at oprette en pasunion blev 
undersøgt; 
— at Kommissionen den 3. juli 1975 forelagde Rådet 
en beretning, der omhandler midlerne til at nå 
dette mål, og hvori der — efter en nærmere fast­
læggelse af begrebet pasunion — opregnes en 
række foranstaltninger, der kan føre til det 
ønskede resultat, herunder -blandt andet: »afskaf­
felse af paskontrol inden for Fællesskabet« ('); 
— at Leo Tindemans i den rapport, som han fore­
lagde Det europæiske Råd den 29. december 
1975, gik ind for »som supplement til en pasunion 
gradvis at fjerne kontrolforanstaltningerne over 
for personer ved grænserne mellem medlemslan­
dene« (2); 
— at Det europæiske Råd på et møde i Maastricht 
den 23. og 24. marts 1981 erklærede sig tilfreds 
med de store fremskridt, der var gjort i forbin­
delse med indførelsen af et europæisk pas; 
— at repræsentanterne for regeringerne for De euro­
pæiske Fællesskabers medlemsstater, forsamlet i 
Rådet, ved en resolution af 23. juni 1981 (3) blev 
enige om, at medlemsstaterne senest fra den 1. 
januar 1985 skal udstede pas af ensartet udform­
ning, hvilket således vil være det første skridt 
henimod virkeliggørelsen af en pasunion; 
(') Mod borgernes Europa, suppl. 7/75 til EF-Bull., pkt. 
2.3., s. 10-12. 
(2) Den europæiske Union, suppl. 1/76 til EF-Bull., pkt. II 
B.l, s. 28-30. 
(3) EFT nr. C 241 af 19. 9. 1981, s. 1-7. — at Europa-Parlamentet ved flere lejligheder har 
anmodet om lempelse af personkontrollen ved 
Fællesskabets indre grænseovergange, og således 
senest ved beslutning af 15. oktober 1981 (4), 
hvori Parlamentet »opfordrer Rådet og Kommissi­
onen til inden for persontrafikken at gennemføre 
uhindret fri bevægelighed for borgerne ved at 
afskaffe politikontrol ved Fællesskabets indre 
grænser«; 
som tilstræber en gradvis gennemførelse af en pas­
union, baseret på indførelsen af ensartede pas, således 
at alle medlemsstaternes borgere kan bestyrkes i 
følelsen af at tilhøre et og samme fællesskab; 
som er overbevist om, at Fællesskabet bør få større 
betydning for borgeren i hans dagligdag, således at 
han konkret kan konstatere de positive virkninger 
heraf; 
som finder, at den frie bevægelighed inden for Fælles­
skabet som betingelse for virkeliggørelsen af et reelt 
internt marked bør lettes og at man i så henseende i 
videst muligt omfang bør lempe personkontrollen ved 
Fællesskabets indre grænseovergange; 
som er sig bevidst, at formålet med pasunionen, nemlig 
afskaffelse af enhver kontrol ved de indre grænse­
overgange forudsætter, at der samtidigt løses visse 
særlige problemer i forbindelse med oprettelsen af en 
sådan union; 
som er forvisset om, at der dog allerede nu gradvis, 
men effektivt bør træffes foranstaltninger ved Fælles­
skabets indre grænseovergange med henblik på at 
lette personkontrollen af medlemsstaternes borgere, 
således at der med tiden åbnes bedre mulighed for en 
afskaffelse af enhver personkontrol inden for Fælles­
skabet; 
er enigt om, at medlemsstaterne, uanset de^ forplig­
telser, der påhviler dem i henhold til traktaten om 
oprettelse af Det europæiske økonomiske Fællesskab, 
og uanset de bestemmelser, der er truffet til gennem­
førelsen heraf, senest den 31. december 1984 skal 
tage skridt til: 
(4) EFTnr. C 287 af 9. 11. 1981, s. 93 og 94. 
31.7.82 De Europæiske Fællesskabers Tidende Nr. C 197/7 
1. at personkontrollen af medlemsstaternes borgere 
ved Fællesskabets indre grænseovergange 
begrænses, således at kontrollen bliver både hurti­
gere og mere lempelig, samtidig med at den eksi­
sterende ordning, der gælder for Fællesskabets 
ydre grænseovergange, bibeholdes; 
2. a) at give grænsepolitiet instrukser om, at det ikke 
længere skal foretage denne kontrol systema­
tisk, uanset den benyttede transportmåde (ad 
landevej, med jernbane, ad ydre eller indre 
vandveje eller ad luftvejen), når tilhørsforholdet 
til en bestemt medlemsstat er blevet konstateret, 
men tværtimod kun gennemføre denne kontrol 
stikprøvevis, dog således at der fortsat kan fore­
tages sædvanlig kontrol, når sikkerhedsmæssige 
hensyn taler herfor; 
b) at tilhørsforholdet til en bestemt medlemsstat i 
princippet anses for tilstrækkelig dokumenteret 
enten ved forevisning af et europæisk pas, 
eftersom den identiske udformning af disse pas 
giver mulighed for straks at konstatere et 
sådant tilhørsforhold, eller ved forevisning af et 
identitetskort; 3. at disse lettelser udvides til også at gælde ved 
mindre grænseovergange og for den lokale trafik 
af personer, der er bosiddende i grænseområder; 
4. at der ved toldstederne i lufthavne og andre havne 
oprettes et tilstrækkeligt antal kontrolsteder, der 
særligt er forbeholdt medlemsstaternes borgere, for 
herved at undgå, at passagen sker langsommere 
end ved de andre kontrolsteder; 
5. at opfordre Kommissionen til at undersøge andre 
praktiske muligheder for en yderligere lempelse af 
personkontrollen af medlemsstaternes borgere ved 
Fællesskabets indre grænseovergange; 
6. at der til Kommissionen hvert andet år og første 
gang i begyndelsen af 1985 indsendes en beretning 
om, hvorledes denne kontrol rent faktisk er blevet 
lempet, således at man på grundlag heraf kan 
undersøge mulighederne for i overensstemmelse 
med pasunionens formål fuldstændigt at afskaffe 
enhver personkontrol ved Fællesskabets indre 
grænser.